พระราชบัญญัติจัดตั้งศาลจังหวัดที่อำเภอทองผาภูมิ จังหวัดกาญจนบุรี พ.ศ. 2547
ประกาศวันที่ 2004-12-20

content: พระราชบัญญัติ จัดตั้งศาลจังหวัดที่อำเภอทองผาภูมิ จังหวัดกาญจนบุรี พ.ศ. ๒๕๔๗
content: ภูมิพลอดุลยเดช ป.ร. ให้ไว้ ณ วันที่ ๓๐ พฤศจิกายน พ.ศ. ๒๕๔๗ เป็นปีที่ ๕๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งศาลจังหวัดขึ้นที่อำเภอทองผาภูมิ จังหวัดกาญจนบุรี จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติจัดตั้งศาลจังหวัดที่อำเภอทองผาภูมิ จังหวัดกาญจนบุรี พ.ศ. ๒๕๔๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้จัดตั้งศาลจังหวัดขึ้นที่อำเภอทองผาภูมิ จังหวัดกาญจนบุรี เรียกว่า “ศาลจังหวัดทองผาภูมิ” และจะเปิดทำการเมื่อใด ให้ประกาศโดยพระราชกฤษฎีกา
sectionNo: 4
content: มาตรา ๔ ให้ศาลจังหวัดทองผาภูมิมีเขตตลอดท้องที่อำเภอทองผาภูมิ และอำเภอสังขละบุรี ในจังหวัดกาญจนบุรี ในระหว่างที่ยังไม่ได้เปิดทำการศาลจังหวัดทองผาภูมิตามพระราชกฤษฎีกาที่ออกตามมาตรา ๓ ให้ศาลจังหวัดกาญจนบุรีมีเขตอำนาจตลอดถึงเขตศาลจังหวัดทองผาภูมิด้วย บรรดาคดีของเขตท้องที่อำเภอที่ระบุในวรรคหนึ่ง
sectionNo: 4
content: ซึ่งค้างพิจารณาอยู่ในศาลจังหวัดกาญจนบุรีในวันเปิดทำการศาลจังหวัดทองผาภูมิตามมาตรา ๓ นั้น ให้คงพิจารณาพิพากษาในศาลจังหวัดกาญจนบุรี ส่วนคดีที่ศาลจังหวัดกาญจนบุรีมีคำสั่งกำหนดให้นั่งพิจารณาที่อำเภอทองผาภูมิก่อนวันเปิดทำการศาลจังหวัดทองผาภูมิ ให้โอนไปพิจารณาพิพากษาต่อไปในศาลจังหวัดทองผาภูมิ
sectionNo: 5
content: มาตรา ๕ ให้ประธานศาลฎีการักษาการตามพระราชบัญญัตินี้
content: ผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรี
content: หมายเหตุ : - เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรจัดตั้งศาลจังหวัดขึ้นที่อำเภอทองผาภูมิ จังหวัดกาญจนบุรี ให้มีเขตตลอดท้องที่อำเภอทองผาภูมิ และอำเภอสังขละบุรี จังหวัดกาญจนบุรี เพื่อประโยชน์แก่ประชาชนในท้องที่อำเภอดังกล่าว และโดยที่มาตรา ๒๓๔ วรรคหนึ่ง
content: ของรัฐธรรมนูญแห่งราชอาณาจักรไทยบัญญัติว่า บรรดาศาลทั้งหลายจะตั้งขึ้นได้ก็แต่โดยพระราชบัญญัติ จึงจำเป็นต้องตราพระราชบัญญัตินี้